15 år senere i Danmark tilbringer Frmesk så meget tid som muligt for sig selv på biblioteket. Når hun er hjemme, passer hun hus og sine søskende, mens hendes mor ser mellemøstlige tv-serier, og når hun er ude af huset, trodser hun sin far ved at gå uden tørklæde og skrive kritisk om kvinders rettigheder - hele tiden med fare for at udløse hans vrede. Forældrene er skilt, men hendes far kommer ofte i hjemmet hos moren og børnene, hvor han udøver kontrol med dem. Han ser kvinders digte som vulgære, og da han opdager, at Frmesk skriver hemmelige digte og trodser hans patriarkalske tilgang, eskalerer volden i hjemmet, og Frmesk ser ingen anden udvej end at søge friheden i endnu et fremmed land.
Litteratur Kultur